In nomine sanctae Trinitatis. Ego Guichardus Miglet, volens habere partem in orationibus et caeteris bonis operationibus quae fiunt in Marciniacensi coenobio, pro salute animae meae et remissione peccatorum meorum, concedo vobis qui in hoc loco habitatis et successoribus vestris perpetuo futuris curtilum meum quod tenet Natalis et annuos redditus ejus omnes ut fideliter habeatis et quiete possideatis, ea conditione ut nullus de consanguinitate mea faciat vobis calumniam vel injuriam. Hoc curtile est in parrochia de Turziaco. Factum in manu Archimbaldi prioris, sub quo iste Guichardus relinquens saeculum factus est monachus. Hoc donum fratris mei ego Guigo Miglet laudo; ego Anselmus Miglet laudo.